# name
La influència de Joan Miró en la ceràmica contemporània espanyola

# metadata.dc.contributor.other[].value
Universitat de Barcelona. Departament de Pintura

# metadata.dc.description.abstract[].value
[cat] L’objectiu principal de la present tesi és estudiar com, d’ençà de l’aparició de l´obra ceràmica Joan Miró, ha anat canviant el concepte de la ceràmica contemporània, fent especial menció de la influència de l’obra mironiana en alguns dels ceramistes internacionals de la segona meitat del segle XX. L’enfocament de la recerca s’ha iniciat amb un estudi sistemàtic i teòric de l’evolució històrica de la ceràmica contemporània, des dels segle XIX fins avui dia. Creiem convenient presentar aquest apartat, ja que per una banda, hi ha poques aportacions recollides sota aquest títol de forma pragmàtica i, per altra banda, ens permet situar-nos millor en el context artístic de la meva recerca. Aquí hem de destacar ja, la informació aportada entorn a uns inicis del treball entre els pintors i els escultors, ja sigui a Amèrica, ja a Europa. Per tal també de situar Joan Miró dins d’aquest món d’artistes consagrats en la ceràmica, s’ha cregut oportú incloure una breu referència als principals ceramistes d’Europa, Nord-Amèrica, Japó i Espanya. Hi observarem també un apartat dedicat a la relació històrica entre l’escultura i la ceràmica, unió tan treballada en tota l’obra de Joan Miró. Una segona part aprofundirà en l’obra de Joan Miró en el món de la ceràmica: llenguatge (materials, processos tècnics, ...), la col·laboració amb Artigas, la ceràmica com a complement de l’arquitectura (murals i les peces de gran format), i la ceràmica en relació amb el conjunt de l’obra de Joan Miró. Tot conforma una cosmovisió ben travada i articulada que fa de l’obra mironiana un veritable exemple en el concepte d’art. I per últim, si la meva hipòtesi de treball parteix de la idea que existeix una influència de l’obra mironiana en alguns dels ceramistes internacionals de la segona meitat del segle XX, és en aquesta tercera part de la tesi que s’hi demostra exhaustivament.

# metadata.dc.rights[].value
cc by-nc (c) Domingo Laplana, M. Àngels, 2022

# metadata.dc.title[].value
La influència de Joan Miró en la ceràmica contemporània espanyola